**מגניט** (ברוסית: **Магнит**) היא חברה רוסית, המנהלת רשת קמעונאית הפועלת ב־3,700 יישובים ובהם כ־15 אלף חנויות מכולת קטנות, 500 סופרמרקטים, חמשת אלפים חנויות בשמים וקוסמטיקה, אלף בתי מרקחת וכן מספר חנויות בפורמטים אחרים. החברה מעסיקה יותר מ־300 אלף עובדים. הרשת מפעילה חממה וצי רכב עצמאי של 5,700 מכוניות.

החברה נוסדה בשנת 1995 בקרסנודאר על ידי סרגיי גאליצקי, שהיה הבעלים ומנהל החברה בשנים הראשונות לפעילותה. מאז שנת 2018 בעל המניות העיקרי הוא קבוצת הבנקאות VTB.

היסטוריה
--------

לוגו לפני 2013
לוגו בשנים 2013–2019
 לוגו חדש מאז 21 בפברואר 2019.
היוצר של רשת "מגניט", סרגיי גאליצקי, הקים את חברת "טנדר" בשנת 1995. החברה מפתחת 30 חנויות סיטונאיות ובשנת 1996 הפכה לאחת המפיצות הגדולות ביותר של כימיקלים ביתיים, בשמים וקוסמטיקה. מגניט פותחת נקודות מכירה בקרסנודאר ובערים אחרות בדרום רוסיה. לאחר מיתוג מחודש התמקדה בפיתוח רשת קמעונאות והחנויות הסיטונאיות נסגרו. בשנת 1997, החברה מרחיבה את קו המוצרים ועוברת לשוק תפעול מעדניות. למרות המשבר במדינה, בשנת 1998 החברה פתחה מרכז סחר במזומן וסחר בכסף בקרסנודאר. על בסיס מרכז זה הוקמה רשת "מגניט" שכיסתה בעיקר מרכזים אזוריים ומחוזיים, ולא את אזורי הבירה. בשנת 1999, כחלק מפיתוח עסקי, נפתח סניף בסנקט פטרבורג.

השם "מגניט" הוא ראשי תיבות למילים "חנות בתעריפים נמוכים" (Магазин Низких Тарифов ברוסית), שם שטבע עובד בחברה בשנת 2000. בשנת 2001 "מגניט" מציגה את המוצרים הראשונים של סימן המסחר שלה. לאחר מכן, מוצרי המותג הפרטי יהוו 9% מסך המחזור וישמשו כמניע להשקת ייצור עצמי לחנויות שרשרת האספקה. בשנת 2001 צמחה רשת מגניט ל־159 חנויות והפכה לגדולה ביותר באותה תקופה בתחום הקמעונאות ברוסיה. בשנת 2002 הופיעו חנויות במוסקבה. בשנת 2003, במסגרת ההכנות לכניסה לבורסה, הוקמה חברת "מגניט" וחברת "טנדר" הפכה לחברה מפעילה.

בשנת 2004 נערך מיתוג מחדש וכתוצאה מכך החלה להפעיל רשת חנויות שכונתיות. במקביל, הושלמה המכירה הסיטונאית של כימיקלים ביתיים ובשמים, ויכולות מרכז הסחר הסיטונאי בקרסנודאר הועברו למרכז ההפצה בקרופוטקין הסמוכה. לאחר 6 שנים מתחילת קיומה, רשת מגניט גדלה לאלף חנויות ברחבי הארץ.

בשנת 2006, ההנפקה הציבורית הראשונית של מניות מגניט נערכה בבורסות מוסקבה MICEX ו־RTS. הכספים שהתקבלו אפשרו לחברה להיכנס לשוק במתכונת חדשה: שלושת הסופרמרקטים הראשונים של מגניט נפתחו כבר בשנת 2007. בשנת 2008 מגניט מגישה בנוסף את מניותיה בבורסת לונדון והפנתה את הכספים ל־10 סופרמרקטים חדשים של הרשת ול־300 חנויות נוחות חדשות. בשנת 2009 מתבסס על ייבוא ישיר של מוצרים מחברות עם נציגות משלהן ברוסיה.

בשנת 2010 נפתחה החנות הראשונה של מגניט שהתמקדה במכירת מוצרים קוסמטיים ונקראה בשם "מגניט קוסמטיק" (Магнит Косметик).

בשנת 2011 הקימה החברה מתחם חממה "קו ירוק" בקרסנודאר לייצור ירקות ועשבי תיבול משלה.

בשנת 2012 החל לפעול "המגניט המשפחתי" הראשון כחנויות משפחתיות בשטח של כ־1,500 מ"ר. עד סוף השנה, החזיקה החברה ב־100 סופרמרקטים ו־6,000 חנויות נוחות.

בשנת 2013 הושקה "מגניטאנרגו", חברת האנרגיה הקמעונאית הראשונה במדינה שמספקת אנרגיה לחנויות הרשת, ובכך מוזילה את עלויות האנרגיה בחנויות ושומרת על מחירים נמוכים. בסוף הרבעון הראשון של 2013, הכנסות החברה הגיעו ל־131 מיליארד רובל, מה שהפך אותה למובילה באותה תקופה בתחום הקמעונאות הרוסית.

בשנת 2014, החברה מתחילה לבנות מתחם חממות משלה בקרסנודאר. בשנת 2015, רשת מגניט פתחה לראשונה ברוסיה את הסניף ה־10,000 שלה והפגינה שיעורי שיא בצמיחה.

בשנת 2017 מספר מרכזי ההפצה של הרשת גדל ל־36. נפתחים גם הסניפים הראשונים של בתי מרקחת.

פתיחת הסניף ה־20,000 בשנת 2019
בשנת 2018, מגניט, יחד עם דואר רוסיה, החלה במכירות בנקודות בדיקה המבוססות על סניפי דואר במוסקבה, בקרסנודאר ובריאזאן. באותה שנה הפכה מגניט לאחת החברות הציבוריות הגדולות בדירוג פורבס העולמי 2000 והפכה לקמעונאית הרוסית היחידה ברשימה זו.

בשנת 2018 רכשה מגניט את מפיץ התרופות SIA Group מקבוצת מרתון הרכישה הייתה חלק מהאסטרטגיה לפיתוח חנויות הקוסמטיקה ובתי המרקחת של הרשת.

בפברואר 2019 רשת חנויות מגניט הכריזה על מיתוג חדש. כך, כל חנויות הרשת עוטרו בסגנון אחיד תחת הסיסמה החדשה "בואו להתיידד במשפחות!".

חנות מגניט סיטי במתכונת "חנות נוחות" במוסקבה.
ביולי 2021 מגניט רכשה את Dixy Holding Limited, המפעילה 2,438 חנויות תחת המותג דיקסי ו־39 חנויות תחת המותג Megamart ברוסיה. מרבית חנויות הנוחות של Dixy ממוקמות במוסקבה ובפרבריה (1,319 סניפים), סנקט פטרבורג ומחוז לנינגרד (438 סניפים). יתר חנויות הנוחות ממוקמות באורל במחוז סברדלובסק (35 סניפים), עוד ארבע חנויות ממוקמות במחוז טיומן. במסגרת העסקה רכשה מגניט גם חמישה מרכזי הפצה ומעל 700 משאיות של רשת דיקסי.

הנהלה
-----

מרגע הקמת החברה ועד פברואר 2018, סרגיי גליצקי היה המנכ"ל של קבוצת החברות מגניט. בפברואר 2018 החליט גליצקי למכור את מרבית חלקו בחברה לבנק VTB. לאחר מכן נבחר הרכב חדש של הדירקטוריון והוקם צוות ניהול חדש.

מאז 26 ביוני 2019 משמש יאן דנינג בתפקיד המנכ"ל (בעבר כיהנה אולגה נאומובה, שעזבה את החברה ברבעון השני של 2019, כיהנה בתפקיד המנכ"לית). במקביל, מאז 17 בינואר 2019, דנינג הוא נשיא רשת מגניט.

קישורים חיצוניים
----------------

ויקישיתוף מדיה וקבצים בנושא **מגניט** בוויקישיתוף
* 

* אתר האינטרנט הרשמי של מגניט (ברוסית)

* אתר האינטרנט הרשמי של מגניט (ברוסית)
* מגניט, ברשת החברתית פייסבוק

* מגניט, ברשת החברתית טוויטר

* מגניט, ביישום טלגרם

* מגניט, ברשת החברתית אינסטגרם

* מגניט, ברשת החברתית VK

* מגניט, סרטונים בערוץ היוטיוב

הערות שוליים
------------

1. ↑  "АО «Тандер»: история компании «Магнит»". moneymakerfactory.ru. נבדק ב-2019-07-18.
2. ↑  "Летопись - Розничная сеть «Магнит» АО «Тандер»". magnit-info.ru. נבדק ב-2019-07-18.
3. ↑  Ведомости (2010-12-22). "Сеть «Магнит» пробует себя в косметике". www.vedomosti.ru. נבדק ב-2019-07-18.
4. ↑  "Новости по финансовым рынкам". investfunds.ru. נבדק ב-2019-07-18.
5. ↑  Ведомости (2015-09-30). "Российские домохозяйства тратят в «Магните» каждый десятый рубль". www.vedomosti.ru. נבדק ב-2019-07-18.
6. ↑  "«Магнит» и «Почта России» запустили розничные продажи в 13 отделениях". *ТАСС*. 2018-06-28.
7. ↑  "Forbes включил "Магнит" в рейтинг лидирующих фирм мира Forbes Global 2000". РБК. נבדק ב-2019-07-18.
8. ↑  ""Магнит" ведет переговоры с Marathon Group о покупке фармдистрибутора "СИА Групп"" (ברוסית). ПРАЙМ. 2018-06-06. נבדק ב-2019-06-04.
9. ↑  ""Магнит" стал владельцем фармдистрибьютора "СИА Групп"" (ברוסית). Interfax.ru. נבדק ב-2019-06-04.
10. ↑  "Совет директоров «Магнита» одобрил покупку «СИА групп»". *Rambler News Service (RNS)*. 2018-10-05.
11. ↑  "«Магнит»: приобретение СИА Групп состоится на относительно приемлемых условиях". *Рамблер*. 2018-10-08.
12. ↑  ""Магнит" подал ходатайство в ФАС о покупке фармдистрибьютора "СИА Групп"". *Interfax.ru*. 2018-11-02. נבדק ב-2018-12-01.
13. ↑  "Сеть «Магнит» провела ребрендинг" (ברוסית). www.kommersant.ru. 2019-02-21. נבדק ב-2019-02-21.
14. ↑  Ведомости (2018-02-16). "ВТБ станет крупнейшим акционером «Магнита»". www.vedomosti.ru. נבדק ב-2019-07-18.
15. ↑  Ведомости (2018-02-16). "Prosperity Capital назвал сделку ВТБ и «Магнита» плевком в лицо инвесторам". www.vedomosti.ru. נבדק ב-2019-07-18.
16. ↑  "Галицкий продал ВТБ 29% акций «Магнита»". РБК. נבדק ב-2019-07-18.
17. ↑  "Экс-глава "Пятерочки" стала руководителем "Магнита"" (ברוסית). טאס"ס. נבדק ב-2019-07-18.
18. ↑  "Притягательный «Магнит»: зачем сети понадобился топ-менеджер «Ленты»". РБК. נבדק ב-2019-07-18.
19. ↑  "Экс-глава "Ленты" Ян Дюннинг станет президентом "Магнита"" (ברוסית). ПРАЙМ. 2019-01-17. נבדק ב-2019-07-18.
20. ↑  "Президентом «Магнита» назначен бывший глава «Ленты» | Бизнес" (באנגלית). Forbes.ru. 2019-01-17. נבדק ב-2019-07-18.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13962811q (data)
* ISNI: 0000 0001 0664 0752
* VIAF: 136215559
* WorldCat: viaf-136215559

 |